Коми Республикаса Юралысь Вячеслав Гайзер тшöктiс лöсьöдны кадръясöс выль пöв велöдан шöрин Луздор районса Ношуль сиктын уджсикасö велöдан 15 №-а училище подув вылын.

«Верстьö йöзöс колö выльысь велöдны. Паськöдны уджсикасъяс. Йöзöс уджöн могмöдан службалöн эмöсь аналитическöй материалъяс, мый серти гöгöрвоана, кутшöм уджсикасъяс колöны кыдзи районлы, сiдзи и предприятиеяслы. 120 кымын морт дасьöсь велöдчыны таво. Та вöсна училищесö лоö ёнмöдöма кадръясöн, бурмöдöма материально-техническöй подув, филиал вылö лöсьыдджыка кутас видзсьыны сьöм», – юöртiс Вячеслав Гайзер.

Ношуль сиктын уджсикасö велöдан 15 №-а Сыктывкарса училищелöн филиал подула помкаяс вöсна вöлi тупкысян выйын – чинiс велöдчысь лыдыс. Коми Республикаса Юралысь тшöктiс Коми Республикаса йöзöс велöдан министерстволы Йöзöс уджöн могмöдан республиканскöй службакöд öтув лöддза-номъя тöлысь чöжöн дасьтыны вöзйöмъяс да уджсикасъяс, кутшöмъяс колöны талун сиктын.

Вячеслав Гайзерлöн видзöдлас серти, колö тайö вöзйöмъяссö öтлааститны сыкöд, кутшöм кадръяс колöны районлы, а сiдзжö Луздор районын уджалысь предприятиеяслы. Тадзикöн училищеыс оз тупкыссьы, а лоö позянлун сиктса уджтöмалысьяслы велöдчыны выль уджсикасъясö да аддзыны колана удж.

Республикаса Юралысь сiдзжö пасйис, мый оз ков öтдортны и орчча Койгорт да Сыктыв районъясöс, кытысь олысьясыс сiдзжö вермасны Ношульын выльысь велöдчыны. Та дырйи училищелысь перепрофилируйтан плансö колö лöсьöдны оз сöмын велöдчан во вылö, но и водзö вояс вылö.

«Верстьö йöзöс колö выльысь велöдны. Паськöдны уджсикасъяс. Йöзöс уджöн могмöдан службалöн эмöсь аналитическöй материалъяс, мый серти гöгöрвоана, кутшöм уджсикасъяс колöны кыдзи районлы, сiдзи и предприятиеяслы. 120 кымын морт дасьöсь велöдчыны таво. Та вöсна училищесö лоö ёнмöдöма кадръясöн, бурмöдöма материально-техническöй подув, филиал вылö лöсьыдджыка кутас видзсьыны сьöм», – юöртiс Вячеслав Гайзер.